चंडीगढ़(बंसल): हरियाणा विधानसभा के मानसून सत्र के दूसरे दिन यानी सोमवार को प्रदेश सरकार के लिए सदन के अंदर तथा बाहर दोनों जगह चुनौती रहेगी। विपक्षी दलों इनैलो तथा कांग्रेस के तेवरों से लग रहा है कि सदन में सत्तापक्ष यानी भाजपा को घेरने की रणनीति रहेगी। ऐसे में सदन में हंगामे की संभावना से भी इंकार नहीं किया जा सकता। इनैलो सोमवार को विधानसभा में एस.वाई.एल. नहर निर्माण के मुद्दे पर काम रोको प्रस्ताव ला रही है।